<classify> TORONTO, CANADA MTANDAO wa Global Crypto GCOX, umethibitisha kumsainisha mkali wa muziki nchini Marekani, Jason Derulo, kuwa mmoja kati ya mastaa ambao wanatambulika na mfumo mpya wa mastaa wenye mashabiki wengi duniani. Msanii huyo ambaye amefanya vizuri kwa kipindi cha hivi karibuni kutokana na wimbo wake mpya wa Colors uliotumika kwenye michuano ya Kombe la Dunia nchini Urusi, anaungana na mastaa wengine kama vile mchezaji wa zamani wa Liverpool na Real Madrid, Michael Owen. Msanii huyo ametajwa kuwa miongoni mwa wasanii waliofanya mauzo ya kopi zaidi ya milioni 30 katika nyimbo zake kama vile Wiggle, Talk Dirty, In My Head na Whatcha Say. Kila kitu kimekwenda sawa kati yangu na uongozi wa GCOX, nina furaha kuwa mmoja kati ya watu ambao wanaingia kwenye mfumo huo mpya, aliandika msanii huyo  <topic>: BURUDANI 